MT
L 52/16
Il-Ġurnal Uffiċjali tal-Unjoni Ewropea
20.2.2023
ANNESS III
Informazzjoni li għandha tiġi inkluża fil-pjan uffiċjali għat-tilqim PARTI 1
1.
Annimali miżmuma (a) id-deskrizzjoni u r-riżultati tal-valutazzjoni mwettqa f’konformità mal-Anness II, inkluża s-sitwazzjoni epidem­ joloġika u l-informazzjoni rilevanti użata bħala bażi għall-valutazzjoni; (b) l-objettivi u l-miri ewlenin bl-istrateġija magħżula għat-tilqim u l-pjan uffiċjali għat-tilqim; (c) id-deskrizzjoni ġeografika dettaljata taż-żona tat-tilqim fejn għandu jitwettaq it-tilqim u l-post tal-istabbilimenti li jżommu l-annimali li għandhom jitlaqqmu, meta disponibbli u applikabbli, inklużi mapep; (d) fejn rilevanti, id-deskrizzjoni ġeografika dettaljata taż-żona tal-peritilqim madwar iż-żona tat-tilqim, u l-post fejn jinsabu l-istabbilimenti li jżommu l-annimali tal-ispeċijiet elenkati, meta disponibbli, inklużi mapep; (e) l-għadd ta’ stabbilimenti li jżommu annimali tal-ispeċijiet elenkati li jinsabu fiż-żona tat-tilqim u l-għadd ta’ stabbilimenti fejn għandu jsir it-tilqim, jekk ikun differenti; (f)
l-għadd stmat ta’ annimali miżmuma tal-ispeċijiet elenkati li għandhom jitlaqqmu, il-kategoriji tagħhom u, fejn rilevanti, l-età tagħhom;
(g) l-użu finali maħsub ta’ annimali u prodotti mlaqqmin; (h) kategoriji ta’ annimali eżentati mit-tilqim u r-raġunament; (i)
l-arranġamenti għall-amministrazzjoni tal-vaċċin u s-sistema għas-superviżjoni tal-amministrazzjoni tal-vaċċin;
(j)
id-durata maħsuba tat-tilqim, mill-bidu tat-tilqim sa tmiem is-sorveljanza mwettqa wara t-tilqim;
(k) it-taqsira tal-karatteristiċi tal-vaċċin, inkluż isem il-prodott(i) u isem il-manifattur(i), u r-rotot tal-amministrazz­ joni; (l)
indikazzjoni ta’ jekk il-vaċċin jintużax f’konformità mal-Artikolu 110(2) tar-Regolament (UE) 2019/6;
(m) id-dettalji tas-sorveljanza klinika u fil-laboratorju msaħħa msemmija fl-Artikolu 9, il-punt 1 (c) u fl-Artikolu 10, il-punt 2 (b); (n) ir-regoli dwar l-iġjene u l-bijosigurtà li għandhom jiġu applikati; (o) is-sistema taż-żamma tar-rekords dwar it-tilqim; (p) ir-restrizzjonijiet fuq il-movimenti ta’ annimali mlaqqmin u l-prodotti tagħhom u miżuri oħra ta’ mitigazzjoni tar-riskju biex jiġi kkontrollat it-tixrid potenzjali tal-mard li għandhom jiġu stabbiliti u t-tul ta’ żmien tagħhom minbarra dawk previsti minn dan ir-Regolament; (q) kampanja ta’ komunikazzjoni li għandha tiġi stabbilita biex tinforma lill-operaturi u lill-pubbliku dwar it-tilqim, inkluża s-sikurezza għall-konsum mill-bniedem ta’ prodotti li joriġinaw mill-annimali minn annimali mlaqqmin ta’ speċijiet elenkati; (r) kwistjonijiet oħra meqjusa xierqa għas-sitwazzjoni mill-awtorità kompetenti.